
Vihar ellőtti csend

„ Vihar előtti csend ”

festőművész szak IV.
 
Ádám Zoltán adjunktus és Hegyi Csaba DLA adjunktus
 
Kezdetben a páromról és magamról gipszöntvényeket készítettem melyeket térbeli kompozícióban helyeztem el, később áttértem síkba ahol vegyesen alkalmazva a méhviaszt és az olajfestéket, egy éremsorozatot hoztam létre. Az említett munkák fiktív érmeket ábrázolnak, amelyen az alkotó és párja van megjelenítve. A sorozat darabjai egy régi letűnt korra utalnak, amik párhuzamot vonnak a legújabb alkotásaimmal, bár eddig még ilyen műfajú figurális művem nem volt, most ezt a kifejezési formát választottam. Kettőnk múltbeli képei után, most a jövőbeli vágyaimat kezdtem egy újabb sorozatban feltárni, ez a kép ennek a tervezett sorozatnak az első tagja.
 
A mű "Az ember képének értelme a keresztény teológia szerint" című kurzus keretén belül tárgyalt kérdések közben jött létre.
 
A Vihar előtti csend című képem, egyfajta megfestett imádság. A vásznon három figura jelenik meg, a női szereplő az alkotó, a férfi a párja és a gyerek, a vágyott jövőbeli gyermekük. Mindannyian a tájban vannak ábrázolva, cselekvés közben, melyek nem öncélúak, hanem egymásért valóak és szimbolikusak is, egyúttal kifejezve a számomra fontos értékeket.



